钦定古今图书集成/明伦汇编/氏族典/第553卷 > 《廖用贤尚友录》 > 公孙圣
## 钦定古今图书集成/明伦汇编/氏族典/第553卷 > 《廖用贤尚友录》 > 公孙圣

按《苏州府志》：“夫差兴兵与齐战，道出胥门，假寐姑苏
之台。梦入章明宫，见两䥶蒸而不炊，两黑犬嗥以南，
嗥以北，两鋘殖宫墙，流水汤汤，越其宫堂后房，鼓震
箧箧，有锻工，前园横生梧桐，乃召公孙圣告其梦，圣
曰：‘臣不言身命全，言之必死于王前。臣闻章者战不
胜，败走傽偟也；明者去昭昭，就冥冥也。入门见䥶蒸
而不炊’”者，不得火食也。“两黑犬，嗥以南，嗥以北”，黑者，
阴也，北者，匿也。“两鋘殖宫墙”者，越军入吴，伐宗庙，掘
社稷也。“流水汤汤，越宫堂”者，宫室墟也。“后房鼓震箧
箧”者，坐太息也。“前园横生梧桐”者，梧桐心空，不为器
用，但为育僮与死人俱葬也。愿大王按兵修德，遣下
吏肉袒徒跣，稽首谢于句践，国可安“存，身可不死！”吴
王怒，顾力士击杀之。